**Til Region Syddanmark**

29. november 2022

Fælleskommunalt høringssvar til Region Syddanmarks praksisplan for fodterapi 2023

De syddanske kommuner takker for det fremsendte høringsudkast til Region Syddanmarks praksisplan for fodterapi 2023 og for muligheden for at afgive høringssvar. Kommunerne bakker op om praksisplanen og dets intentioner, som fremstår overskuelige og velbeskrevet.

Kommunerne anerkender særligt målsætningerne og indsatser mod at øge den geografiske tilgængelighed af fodterapeutiske tilbud i Syddanmark.

Kommunerne ser frem til at samarbejde med Regionen omkring den fodterapeutiske praksis i Syddanmark og de muligheder det giver for det tværsektorielle samarbejde. De Syddanske kommer er helt overordnet enige i målsætningerne i praksisplanen og har desuden følgende bemærkninger:

* Kommunerne hilser det velkommen, at der med udkastet er lagt op til at styrke samarbejdet omkring de fodterapeutiske problemstillinger, det går på tværs af sektorer og vil se frem til dialog om etablering af vidensdeling og eventuel undervisning mellem kommuner og fodterapeuter.
* Kommunerne anerkender fokusset omkring nedbringelse af ventetider for patienter, som er steget de sidste år. Dette med visheden om, at der kan være unøjagtigheder i rapporteringen af reelle ventetider på Sundhed.dk. Herunder at der stræbes efter lige muligheder for fodterapeutisk behandling i de enkelte kommuner, så indsatsen om geografisk tilgængelighed imødekommes.
* Kommunerne anser det som positivt, at praksiskonsulentordningen for fodterapi er blevet permanentgjort og der derigennem er mulighed for samarbejde med en ressourceperson på området. Der er et ønske om, at der uddybes nogle overvejelser over, hvordan praksiskonsulentens arbejde i praksis kan anvendes til kommunikation og samarbejde med kommunerne.
* I praksisplanen fremgår det, at der i sidste planperiode er set en udvikling i aktiviteten af fodterapeutisk behandling og at udgiften per patient er steget. Dette må ses i lyset af befolkningssammensætningen i regionen og et øget fokus på forebyggelse blandt f.eks. diabetespatienter. Der savnes nogle overvejelser omkring tilrettelægningen af imødekommelse af både stigende behandling og stigende forebyggende aktivitet i praksisplanen

På vegne af de 22 syddanske kommuner.